
1.DAXİL OLAN MƏLUMATLAR

1.1. [bookmark: bookmark8][bookmark: bookmark9]Azərbaycan Dövlət Dəniz Akademiyası Publik Hüquqi Şəxsinin (bundan sonra – Akademiya) fakültəsinin (bundan sonra – fakültə) əsasnaməsi “Təhsil haqqında” Azərbaycan Respublikasının Qanununa, Azərbaycan Respublikası Nazirlər Kabinetinin 2022-ci il 21 sentyabr tarixli 361 nömrəli Qərarı ilə təsdiq edilmiş Azərbaycan Dövlət Dəniz Akademiyasının Nizamnaməsinə, Azərbaycan Respublikası Nazirlər Kabinetinin 2013-cü il 24 dekabr tarixli 348 nömrəli qərarı ilə təsdiq edilmiş “Ali təhsil müəssisələrinin bakalavriat və magistratura səviyyələrində, əsas (baza ali) tibb təhsilində və Azərbaycan Milli Elmlər Akademiyasının magistratura səviyyəsində kredit sistemi ilə tədrisin təşkili” qaydalarına, Dənizçilərin hazırlanmasına, onlara diplom verilməsinə və növbə çəkməyə dair 1978-ci il tarixli Beynəlxalq Konvensiyasına, Akademiyanın Nizamnaməsinə və digər Beynəlxalq və milli qanunvericilik aktlarına uyğun olaraq hazılanmişdır. 
1.2. Fakültə öz fəaliyyətində rəhbər tutur:
· Azərbaycan Respublikasının Konstitusiyası;
· "Təhsil haqqında” Azərbaycan Respublikasının Qanununu;
· Azərbaycan Respublikası Prezidentinin fərman və sərəncamlarını;
· Azərbaycan Respublikası Nazirlər Kabinetinin qərar və sərəncamlarını;
· Azərbaycan Respublikası Elm və Təhsil Nazirliyinin əmrlərini, kollegiyasının qərarlarını;
· Ali təhsil pilləsinin (ixtisas üzrə) dövlət standartını;
· Beynəlxalq Dəniz Təşkilatının (IMO) təkliflərini;
· Dənizçilərin hazırlanmasına onlara diplom verilməsinə və növbəcəkmələrinə dair Beynəlxalq Konvensiyanın (STCW) tələblərini;
· İxtisaslar üzrə Model kursları (IMO);
· Dövlət Dəniz və Liman Agentliyinin təkliflərini
· Akademiyanın Nizamnaməsini və normativ sənədlərini;
· Akademiyanın Rektorunun əmrlərini;
· Akademiyanın Elmi Şurasının qərarlarını;
· Fakültə Elmi Şurasınını qərarlarını;
· Akademiya üzrə daxili qaydaları;
· Keyfiyyətin Menecment Sisteminin (KMS) tələblərini (ISO 9001-2015).

1.3.  Fakültədə dənizçilik sahəsində bakalavriat, magistratura və doktorantura təhsil səviyyələrində aşağıdakı ixtisaslar üzrə mütəxəssis hazırlığını aparır və akademiyanın inzibati bölməsidir:
1.3.1. Bakalavriat təhsil səviyyəsi üzrə:
· 050605 Dəniz naviqasiyası mühəndisliyi;                                                       
· 050610 Gəmiqayırma və gəmi təmiri mühəndisliyi;
1.3.2. Magistratura təhsil səviyyəsi üzrə:
· 060620 Gəmiçilik və gəmilərin hərəkətinin idarə edilməsi;
· 060618 Dəniz texnikası və texnologiyası mühəndisliyi;
1.2.3. Doktorantura təhsil səviyyəsi üzrə:
· 3319.02 Gəmiçilik və su nəqliyyatının istismarı;
· 3319.03 Gəmiqayırma və gəmi təmiri texnologiyası.
1.4.  Fakültədə bakalavriat səviyyəsi üzrə əyani təhsil 4 il, təkrar ali təhsil üzrə qiyabi təhsil 5 il, magistratura səviyyəsində əyani təhsil 2 il, qiyabi təhsil 2,5 il müddətində həyata keçirilir.
1.5.  Fakültə  özündə ixtisasa aid və mütəxəssislərin sosial-hümanitar və xarici dil təhsil hazırlığını həyata keçirən 4 kafedra birləşdirir. Fakültənin tərkibinə aşağıdakı kafedralar daxildir:
· Dəniz naviqasiyası;
· Gəmiqayırma və gəmi təmiri;
· Humanitar fənnlər;
· İngilis dili;
1.6.  Fakültə Akademiyanın Elmi Şurasının qərarı ilə yaradılır.
1.7.  Fakültənin fəaliyyətinə nəzarəti tədris işləri üzrə prorektor həyata keçirir.
1.8.  Fakultənin bütün heyəti o cümlədən təhsilalanlar va təhsilverənlər həmrəylik  və ədalətlilik prinsipləri əsasında etik,  hüquqi və peşəkar standartlara uyğun olaraq hərəkət etməlidir.
1.9.  Fakültə aşağıdakı prinsiplər əsasında fəaliyyət göstərir:
· insan hüquqlarının təmin edilməsi;
· şəxsiyyətə hörmət;
· ədalətlilik;
· şəffaflıq;
· təhlükəsiz mühitin təmin olunması;
· təhsilalanlar üçün bərabər imkanların və keyfiyyətli təhsilin təmin edilməsi;
· təhsilin keyfiyyətinin dövrün dəyişən tələblərinə uyğun yüksəldilməsi;
· ali təhsilin beynəlxalq standartlara uyğunlaşması;
· sağlam rəqabət mühitinin təmin edilməsi;
· maraqların toqquşmasının qarşısının alınması;
· kreativliyin dəstəklənməsi;
· elmi-tədqiqat fəaliyyətinin azadlığı;
· tədqiqatın həmrəyliyi;
· elmi-metodiki və praktiki bazanın aktuallığı;
· plüralizm mühitinin təşviq edilməsi;
· peşəkar davranış qaydalarının təşviq edilməsi;
· etik standartların tədris və elmi-tədqiqat proseslərinə inteqrasiyası.
1.10. Fakültəyə təhsilalanların qəbulu Azərbaycan Respublikasının Dövlət İmtahan Mərkəzi tərəfindən həyata keçirilir;
1.11. Tədris proqramlarının həyata keçirilməsi məqsədilə fakültədə Azərbaycan Respublikasının Dövlət Standartları və Ali təhsil proqramı və Akademiyanın Elmi Şurası tərəfindən təsdiq edilmiş nümunəvi tədris planları əsasında diplomlu mütəxəssislərin hazırlanması üçün tədris planları hazırlanır. İşçi tədris planları (sillabuslar) Akademiyanın Elmi Şurası tərəfindən  təsdiq olunur.

2. FƏALİYYƏT NÖVLƏRİ

	№
	Fəaliyyətin növü
	Məhsul şəxs və ya şöbə

	1.
	Əsas  təhsil proqramının layihələndirilməsi və tərtib edilməsi
	Dekan, dekan müavini və kafedra müdirləri

	2.
	Təhsil proqramının həyata keçirilməsi
	Dekan, dekan müavini və kafedra müdirləri

	3.
	Elektron Akademiya portalı üzərindən tədrisin idarə olunması
	Dekan, Tədris-qeydiyyat şöbəsi və İnformasiya Resurs Mərkəzi

	4.
	Təhsil alanlarla tərbiyəvi və dərsdənkənar işlər
	Dekan və dekan müavini

	5.
	Elmi tədqiqat fəaliyyətinin əlaqələndirilməsi
	Elmi şöbə və dekan

	6.
	Yüksək ixtisaslı kadrların hazırlanması
	Kafedra müdirləri

	7.
	Kitabxana və informasiya xidmətinin əlaqələndirilməsi
	Dekan və İnformasiya Resurs Mərkəzi



3.  FAKÜLTƏNİN FƏALİYYƏTİNİN  MƏQSƏDİ

Bütün ixtisasların  Təhsil proqramı üzrə  tədrisini yüksək səviyyədə  təşkil etmək.

4. ƏSAS VƏZİFƏLƏRİ

Fakültənin əsas vəzifələri aşağıdakılardır:
· dövlət təhsil standartına və proqramına, tədris proqramlarına və tədris planlarına uyğun   bütün ixtisaslar  üzrə ali təhsilin əsas təhsil proqramının həyata keçirilməsi;
· dərin nəzəri və zəruri praktik biliklərə malik olan yüksək ixtisaslı mütəxəssislərin hazırlanması;
· gələcək mühəndislərin vətəndaş kimi formalaşması;
· tədris prosesinin müvafiq fənlər üzrə metodik təminatının keyfiyyətini artırmaq;
· təhsilalanların tədrisi və mütəxəssislərin hazırlanması  üçün yeni texnologiyaların hazırlanması;
· professor-müəllim heyətinin ixtisasının artırılması.

5. İDARƏETMƏ FƏALİYYƏTİ

5.1. Fakültənin fəaliyyətinə seçkili orqan - fakültə  Elmi Şurası rəhbərlik edir. Fakültə Elmi Şurası Akademiyanın Elmi Şurası tərəfindən qəbul olunmuş və rektor tərəfindən təsdiq edilmiş müvafiq əsasnamə əsasında fəaliyyət göstərir. Fakültə Elmi Şurasının sədri  dekandır;
5.2. Dekan,  bir qayda olaraq, müsabiqə yolu ilə 5 il müddətinə seçilir. Dekan vəzifəsinin tutulması proseduru Azərbaycan Respublikası Elm və Təhsil Nazirliyinin Kollegiyasının 15.11.2017-ci il tarixli 5/5 nömrəli qərarı ilə təsdiq edilmiş “Ali təhsil müəssisələrində kafedra müdiri, dekan və dekan müavini vəzifələrinin tutulması qaydaları” ilə müəyyən edilir;
5.3. Dekan fakültənin fəaliyyəti ilə bağlı Akademiyanın Elmi Şurasında və rektora hesabat verir;
5.4. Dekan Dövlət Attestasiya Komissiyasının, Akademiyanın Elmi Şurasının üzvüdür. Dekan akademiyanın digər rəhbər  və idarəetmə strukturlarının tərkibinə daxildir;
5.5. Dekana kömək məqsədilə fakültədə  dekan müavini vəzifəsi təsdiq olunur. Dekan müavini fakültənin profilinə uyğun baza təhsilli, ən azı 3 il  elmi-pedaqoji təcrübəsi olan mütəxəssislər arasından fakültə dekanının təqdimatı əsasında  Akademiyanın Rektoru tərəfindən təyin edilir;
5.6. Dekanlığın ştat sayı, əməkdaşlarının əməyinin ödənilməsi və şərtləri  ştat cədvəli ilə müəyyən edilir. Dekanlığın ştat cədvəli Akademiyanın Rektoru tərəfindən təsdiq edilir.

6. FAKÜLTƏ DEKANI

6.1. Fakültədə tədris prosesinə, tərbiyə işinə və elmi tədqiqatların yerinə yetirilməsinə bilavasitə rəhbərlik edir; 
6.2. Təhsil proqramlarının və tədris planlarının dövlət təhsil standartları tələblərinə uyğun olaraq həyata keçirilməsini təmin edir; 
6.3. Tələbələrin və magistranların tədris (üzmə), istehsalat (üzmə), pedaqoji və tədqiqat təcrübələrinin həyata keçirilməsi üçün şərait yaradır və onu nəzarətdə saxlayır; 
6.4. Bolonya prosesinin təşviqi, kredit sistemi ilə tədrisin təşkili, tələbələrə kömək göstərilməsi məqsədi ilə fakültədə akademik məsləhətçilər (tyutorlar) xidməti təşkil edilir;
6.5. Fakültə üzrə dərs cədvəllərinin tərtibinə rəhbərlik edir, onun optimal variantlarının təmin olunması üçün məsuliyyət daşıyır və həyata keçirilməsinə nəzarət edir;
6.6. Fakültə üzrə dərs cədvəllərinin təsdiq olunmuş tədris planına uyğun tərtib edilməsinə  nəzarət edir;
6.7. Tələbələrin müstəqil işlərinə nəzarəti təşkil edir və onların elmi fəaliyyətləri üçün şərait yaranmasını təmin edir; 
6.8. Elektron akademiya platforması üzərindən fakültəninin fəaliyyətinin təşkilini təmin edir;
6.9. Elektron akademiya platforması üzərindən tədris prosesinə nəzarət edir;
6.10. Fakültənin illik iş planının yerinə yetirilməsini təmin edir.
6.11. Tələbələrin imtahan və yoxlamalarının keçirilməsinə nəzarəti təşkil edir, akademik borcları ləğv etmək üçün qruplar yaradır. Bütün imtahan yoxlama prosesinin normal, mövcud tələblərə uyğun keçirilməsinə birbaşa cavabdehlik daşıyır; 
6.12. Tələbələri semestrdən-semestrə keçirmək, eləcə də tələbələr sırasından xaric etmək və təkrar kursda saxlamaq üçün rektora təqdimatlar verir;
6.13. Təhsil alanların aralıq  qiymətləndirilməsinin keçirilməsini təşkil edir;
6.14. Buraxılış kafedraları ilə birgə  Fakültə Elmi Şurasında tədris proqramı üzrə Yekun  Dövlət Attestasiyasının, dövlət imtahanlarının keçirilməsi proqramını təsdiq edir;
6.15. Tələbələrin buraxılış – yekun dövlət imtahanlarında və buraxılış işlərinin müdafiəsinə buraxılmasına icazə verir; 
6.16. Fakültədə təhsil alan tələbələrə mövcud qaydaya uyğun şəkildə təqaüdü təqdim edir; 
6.17. Fakültədə çalışan professor-müəllim heyətinin ixtisas artırılması və yenidən hazırlanması işinin həyata keçirilməsinə rəhbərlik edir; 
6.18. Fakültədə təhsil alan doktorantların təhsilin lazımi səviyyədə təşkil olunmasını təmin edir. Onların attestasiyalarını keçirir; 
6.19. Fakültənin profilinə uyğun dərsliklərin, dərs vəsaitlərinin, fənn proqramlarının, təhsil normalarının, tədris planlarının, metodiki göstərişlərin və tələbələrə təqdim olunan mətnlərin hazırlanmasına göstərişlər verir və bu işə ümumi rəhbərlik edir;
6.20. Kafedralararası müşavirələrin, elmi-metodiki müzakirələrin və konfransların keçirilməsini təşkil edir və onlara rəhbərlik edir; 
6.21. Ümumfakültə elmi-metodiki və elmi seminarların təşkil olunmasını təmin edir; 
6.22. Fakültədə hazırlanan ixtisaslar üzrə peşə yönümü işinin aparılmasını təşkil edir və onun lazımi səviyyədə olmasına məsuliyyət daşıyır; 
6.23. Ali təhsilin hər iki pilləsi, eləcə də magistratura və doktorantura üzrə fakültədə hazırlanması mümkün və zəruri olan ixtisasları və  ixtisaslaşmaları müəyyənləşdirir, onlar üzrə illik perspektiv qəbul planları üzrə ali məktəbin rəhbərinə təkliflər təqdim edir; 
6.24. Kafedralarla  birlikdə tədris prosesinin təkmilləşdirilməsi üçün tədbirləri  həyata keçirir;
6.25. Fakültə elmi şurasına rəhbərlik edir; 
6.26. Akademiyanın fakültənin fəaliyyətı ilə bağlı olan bütün tədbirlərdə, komissiyalarda, yığıncaq və şuralarda fakültəni təmsil edir; 
6.27. Dekan müavinini təyin etmək üçün təqdimat verir; 
6.28. Fakültədə olan tədris köməkçi heyətin işinə nəzarət edir. Onların işə qəbulu və işdən azad olunması, eləcə də rəğbətləndirilməsi və cəzalandırıması üçün Akademiyaının  rektoruna təqdimat verir; 
6.29. Ayrı-ayrı kafedraların tədris yükünün düzgünlüyünü yoxlayıb, onlara rəy verir.
6.30. Daxil olan məktub, ərizə, şikayət və təkliflərə qanunvericilikdə nəzərdə tutulmuş qaydada baxılmasını təmin və təşkil edir;
6.31. Fakültədə kargüzarlıq işlərinin aparılmasını təmin edir;
6.32. Fakültənin əməkdaşları arasında iş bölgüsü aparır, onların fəaliyyətini əlaqələndirir, əmək, icra və xidmət intizamına riayət etmələrinə nəzarət edir;


7. METODİKİ İŞ

7.1. Yeni tədris ili üçün fakültənin metodik iş planı Fakültə Elmi Şurasında müzakirə olunur və təsdiq edilir;
7.2. Dekan Akademiya Elmi Şurasında keçmiş tədris ilində fakültənin işi ilə bağlı  hesabat verir;
7.3. Dekan  fakültədə tədris-metodiki işlərin təkmilləşdirilməsi  ilə bağlı Fakültə və Akademiya Elmi Şuralarında baxılması üçün təkliflər verir.

8. ELMİ-TƏDQİQAT İŞİ

8.1. Dekan fakültənin elmi fəaliyyətini təşkil edir və yerinə yetirilməsinə nəzarət edir;
8.2. Dekanlıq təhsilalanların kafedralarda, laboratoriyalarda, Tələbə Elmi Cəmiyyətində apardıqları elmi-tədqiqat işlərini əlaqələndirir və ümumi rəhbərliyi həyata keçirir;
8.3. Dekanlıq təhsilalanların konfranslarda elmi qrantların alınması üçün iştirak etmələrinə şərait yaradır.

9. ƏLAQƏLƏR

Dekanlıq öz  fəaliyyətini digər struktur bölmələri ilə qarşılıqlı əlaqədə həyata keçirir.

10. HÜQUQLAR

Dekanlığın əməkdaşları aşağıdakı hüquqlara malikdirlər:
10.1. Kafedralardan  zəruri sənəd və məlumatları almaq və səlahiyyətləri çərçivəsində göstərişlər vermək;
10.2. Təhsilalanların şəxsi işləri ilə tanış olmaq;
10.3. Təhsilalanlara və  fakültənin tərkibində olan kafedraların əməkdaşların tənbeh edilməsi və yaxud mükafatlandırılması ilə bağlı akademiyanın  rektoruna  müraciət etmək.

11. MƏSULİYYƏT

Fakültənin dekanı birbaşa məsuliyyət daşıyır:
11.1. Proqram (ixtisas) üzrə tədrisin keyfiyyətinin təmin edilməsinə, tədris prosesinin və elmi-tədqiqat işlərinin aparılmasına, tədris-tərbiyə mühitinin yaradılmasına görə;
11.2. Azərbaycan Respublikasının Əmək Qanunvericiliyi ilə müəyyən edilmiş vəzifə borclarını yerinə yetirmədiyinə, yaxud lazımi qaydada yerinə yetirilməməsinə görə;
11.3. Öz səlahiyyətlərini həyata keçirən zaman  hüquq pozuntuları törətdiyinə görə.
 



“Gəmi sürücülüyü”  fakültəsinin Əsasnaməsi Akademiya Elmi Şurasının “03” sentyabr 2023-cü il tarixli 01 saylı iclasında müzakirə olunmuşdur. (protokol №01).

